Document ID: 32006R0780

ΚΑΝΟΝΙΣΜΌΣ (ΕΚ) αριθ. 780/2006 ΤΗΣ ΕΠΙΤΡΟΠΉΣ
της 24ης Μαΐου 2006
για την τροποποίηση του παρατήματος VI του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 13 δεύτερη περίπτωση,
Εκτιμώντας τα ακόλουθα:
(1)
Σύμφωνα με το άρθρο 5 παράγραφος 8 του κανονισμού (ΕΟΚ) αριθ. 2092/91, θα καταρτιστούν, στα τμήματα Α και Β του παραρτήματος VI του εν λόγω κανονισμού, περιοριστικοί κατάλογοι των συστατικών και ουσιών που αναφέρονται στην παράγραφο 3 στοιχεία γ) και δ) και στην παράγραφο 5α στοιχεία δ) και ε) του ίδιου άρθρου. Είναι δυνατόν να προσδιοριστούν οι όροι χρήσης αυτών των συστατικών και ουσιών.
(2)
Εκτός από τους κανόνες που θεσπίστηκαν με τον κανονισμό (ΕΟΚ) αριθ. 2092/91 σχετικά με το βιολογικό τρόπο παραγωγής ζώων και ζωικών προϊόντων, είναι αναγκαίο να αναπροσαρμοστούν οι ανωτέρω κατάλογοι, ώστε να περιλαμβάνουν ουσίες που χρησιμοποιούνται στην επεξεργασία προϊόντων τα οποία προορίζονται για κατανάλωση από τον άνθρωπο και περιέχουν συστατικά ζωικής προέλευσης.
(3)
Είναι επίσης αναγκαίο να καθοριστούν τα πρόσθετα που επιτρέπεται να χρησιμοποιούνται για την παρασκευή οίνων από φρούτα, εξαιρουμένων των οίνων που καλύπτονται από τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (2).
(4)
Συνεπώς, ο κανονισμός (ΕΟΚ) αριθ. 2092/91 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VI του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Δεκεμβρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 2006.

Labels: 0
17